Subject: Vs: Delfi päring: gripivaktsiin
From: "Kristi Sarap" <[email-masked]>
To: <[email-masked]>
Date: Mon, 5 Jan 2026 15:56:31 +0200

Tere taas!

Ravimiameti poolt vastab sisse-ja väljaveo järelevalve büroo juhataja
Marko Tiisler.

„Gripivaktsiinide hanked ning tarnemahud lepitakse müügiloa hoidjate,
hulgimüüjate ja tervishoiuteenuse osutajatega kokku iga aasta esimeses
pooles. Vabaturule mõeldud koguste planeerimisel lähtutakse suuresti
varasematel aastatel väljastatud kogustest.

Eestisse toodi käesolevaks gripihooajaks ca 215 000 annust, mida on rohkem
kui algne prognoos. Erinevalt eelmistest hooaegadest, kus gripivaktsiini
kippus üle jääma, on sel hooajal vaktsineerimishuvi kasvanud ning kõigile
ei pruugi vaktsiini jätkuda. Vabaturule mõeldud gripivaktsiinide
täiendavad tarned on müügiloa hoidjate kinnitusel ebatõenäolised, kuna
jaanuarist alates on uute tellimuste kokkusaamine keeruline ja varasem
kogemus on näidanud, et ravim jääb kasutamata.

Küll aga on Jaanuari lõpus Eestisse oodata täiendavalt 1000 annust
riskirühmadele mõeldud vaktsiini. Gripiga seotud surmajuhtumite ja
haiglaravi vältimiseks on kriitilise tähtsusega riskirühma kuuluvate
inimeste vaktsineerimine.“

Ikka head

Kristi Sarap

Ravimiameti kommunikatsiooninõunik

 <mailto:[email-masked]> [email-masked]

Saatja: Karoliina Vasli <[email-masked]>
Saatmisaeg: reede, 2. jaanuar 2026 17:22
Adressaat: Kristi Sarap <[email-masked]>
Teema: Delfi päring: gripivaktsiin

Tähelepanu! Tegemist on väljastpoolt asutust saabunud kirjaga. Tundmatu
saatja korral palume linke ja faile mitte avada.

Tere

Viimasel ajal on grippi haigestumine hüppeliselt kasvanud.

Üks tuttav rääkis, et gripi vastu polevat aga võimalik praegu
vaktsineerida.

Apteekidel on otsas, perearstidel on otsas, haiglatel on otsas. Tõsi,
riskirümadele vist on, aga mitte ülejäänutele.

Tahtsingi küsida, kuidas sellega olukord on. Ja kas lähiajal oodata
Eestisse täiendavaid partiisid?

Head

Karoliina